
ΣΥΝΟΠΤΙΚΗ ΠΕΡΙΓΡΑΦΗ
	
[bookmark: _GoBack]Μέσα από μια παρουσίαση της ιστορίας  του ψωμιού, οι μαθητές/τριες θα γνωρίσουν βιωματικά με τρόπο εποπτικό και ολιστικό την εξελικτική πορεία ανάπτυξης του σιταριού, τις πρακτικές τής καλλιέργειας, τη διαδικασία παραγωγής του και την  παρασκευή του ψωμιού διαχρονικά και διαπολιτισμικά, καθώς και τα λαογραφικά συμφραζόμενα αυτών των ασχολιών, καταγράφοντας έθιμα, παραδόσεις και θρησκευτικές εκδηλώσεις που έχουν σχέση με το ψωμί. Μέσω της συμμετοχής τους σε βιωματικές δραστηριότητες, οι μαθητές/τριες καλούνται: α) να διαπιστώσουν τον ρόλο και τη σημασία του ψωμιού στις διάφορες εκφάνσεις της καθημερινής ζωής διαπολιτισμικά και διαχρονικά, β) να αναγνωρίζουν τα οφέλη της ισορροπημένης διατροφής και ιδιαίτερα τη θέση που κατέχει στην πυραμίδα της διατροφής η ομάδα των δημητριακών και γ) να ευαισθητοποιηθούν για το φαινόμενο του υποσιτισμού, του υπερκαταναλωτισμού, της σπατάλης και απώλειας τροφίμων, τις επιπτώσεις στον άνθρωπο και το περιβάλλον. Επιπρόσθετα, το πρόγραμμα εναρμονίζεται με τους στόχους της αειφόρου ανάπτυξης, καθώς καλεί τα παιδιά  να υιοθετήσουν πρακτικές που συμβάλλουν σε έναν αειφορικό τρόπο ζωής, αναφορικά με την εξοικονόμηση ενέργειας και φυσικών πόρων, αποκτώντας δεξιότητες του ενεργού πολίτη. Παράλληλά, τους δίνει τη δυνατότητα να συσχετίζουν τις ανάγκες όλων των λαών στην ισότιμη πρόσβαση στα αγαθά και να εντοπίζουν τα δικαιώματά τους.

	ΤΙΤΛΟΙ ΕΠΙΜΕΡΟΥΣ ΕΡΓΑΣΤΗΡΙΩΝ
	1. Γνωρίζοντας το ψωμί: Ιστορία και αρτοπαραμύθια.
2. Από το σιτάρι στο ψωμί.
3. Τα είδη του ψωμιού και η τέχνη του ζυμώματος.
4. Υγιεινή διατροφή και υπεύθυνη κατανάλωση.
5. Ο Καραγκιόζης στην υπηρεσία της υγιεινής διατροφής και της αειφορίας.
6. Εξερευνώντας το ψωμί στην τέχνη, τη θρησκεία και την παράδοση.
7. Το ψωμί ως γέφυρα πολιτισμών και δημιουργικής έκφρασης.

